GiliGold/VAD_KnessetCorpus huggingface dataset:
זבולון אורלב: הם מציעים שבכל פעימה, בודקים תחום אחד.
תמר אלמוג: לא מומלץ בכלל.
תמר אלמוג: כי אני חושבת שכדי להגיד שמעון עומד בתנאים, זה חייב להיות עם ראייה מערכתית של מכלול התנאים.
זבולון אורלב: יש עוד סיבה אחת, אלה שנמצאים בפיקוח ועומדים בתנאי הבטיחות וכו', הם כבר מתורגלים, אנחנו צריכים לתת זמן גם למסגרות האחרות שלא היו בקשר עם משרד התמ"ת, זמן להתארגן, זה היה חלק מהעניין, שניתן יהיה להתארגן ולא הכל ייפול ביום אחד.
מירב ישראלי: זה גם אומר שכולם יצטרכו להגיש בקשה לרישיון, עם כל הפרוצדורה של הרישיון.
זבולון אורלב: כל ה- 15,000.
מירב ישראלי: אבל יבדקו את כולם רק לגבי דברים מסוימים.
זבולון אורלב: זה מה שהם אומרים, הם אמרו – קודם כל, זה בלתי ישים, זה אי-אפשר כל שנתיים לערוך ביקורות ולבדוק 15,000 מסגרות, זה בלתי אפשרי.
מירב ישראלי: 68 ג'.
מירב ישראלי: פה, הם רוצים שתקציב התמ"ת למסגרות לפעוטות יהיה על המדינה.
זבולון אורלב: תקציב ההתאמה, יהיו הרי סטנדרטים.
זבולון אורלב: אני רוצה להסביר.
זבולון אורלב: במידה ויש צורך שמבקשי הרישיון יעמדו בתנאים שהשר קבע באישור הוועדה, ויש כאן עלויות כספיות, הם מבקשים שהמדינה תממן את העלויות האלה.
זבולון אורלב: זה רעיון, אגב, שאני מאוד תומך בו.
רן רזניק: עמדת הממשלה היא שאין דבר כזה, זה עלות תקציבית אדירה.
רן רזניק: היום דרך אגב, חלק גדול מהעסקים זה או עמותות או יזמים פרטיים שאין היגיון לתת שיפוי מלא על העלויות שלהם.
רן רזניק: המדינה בוחרת להשקיע כסף בבינוי ובשיפוץ מעונות יום מבחינתה, כי זה חשוב וכי זה נכון, אנחנו נחייב את זה בחוק, בטח לא שיפוי מלא.
זבולון אורלב: אז זה ייחשב פה.
זבולון אורלב: אני כבר אמרתי לכם, השר ידבר בסוגיה הזאת ביום שני ואני גם ביקשתי ממנו והוא אמר לי שהוא מסכים שגם כמו היועץ המשפטי לממשלה שיש מכתב שגם פה יהיה מכתב שלא רק להסתפק בדבריו בפרוטוקול, אלא יהיה גם הודעה כתובה של השר בעניין הזה.
זבולון אורלב: אני מעריך שהסטנדרטים הראשונים יהיו סטנדרטים שאפשר לעמוד בהם.
מירב ישראלי: בהוראות מעבר יש הסתייגות של חבר הכנסת מקלב שהיתה בפעם הקודמת לגבי שנה לגננות, זה היה בפעם הקודמת.
קריאה: להוריד מהשלוש לשנה?
זבולון אורלב: תסבירו לי מה הבעיה להיענות לבקשה הזאת.
תמר אלמוג: זה נפתר, אבל.
זבולון אורלב: איך זה נפתר?
מירב ישראלי: בגננות היום זה שלוש שנים הן פטורות.
זבולון אורלב: כלומר, מי שעובד עד שלוש שנים, חל עליו החוק, אין לו הוראות מעבר?
מירב ישראלי: הוא רוצה משנה.
זבולון אורלב: הוא רצה שהוראות המעבר יחולו על מי שכבר עבדה שנה.
יובל אביעד: אז אנחנו הסברנו ותמי תתקן אותי כי היא הגורם המקצועי עכשיו, אנחנו הזמנו בפעם הקודמת, עד שנה זה לא מספיק ותק להגיד שיש לפטור אותם מהיבטים מסוימים שמועברים בקורסים של סיווג 1 וסיווג 2.
יובל אביעד: ואנחנו לא חושבים שהיא עדיין יכולה להתמודד עם סוגיות, סוגיות שהן סוגיות חשובות לטיפול בגיל הרך.
זבולון אורלב: אני אומר לכם שמסיבות פוליטיות, אני בהסתייגות הזאת שתהיה הצבעה בוועדה, אני אצטרך להצביע אתו.
יובל אביעד: תמי, תנסי להסביר את זה.
זבולון אורלב: כן, אני אצטרך להצביע אתו.
זבולון אורלב: אני רוצה רוב במליאה.
זבולון אורלב: אני צריך רוב במליאה.
זבולון אורלב: תגידו את זה גם לשר, שזאת הבקשה של מקלב.
זבולון אורלב: לא רק זה, אני גם אנסה לשכנע את מקלב, אני אגיד לכם מה אני רוצה לשכנע אותו, לרדת מההסתייגות הזו.
זבולון אורלב: כיוון שדאגתם העיקרית היא לגנים היותר קטנים, בין כה וכה יש עוד הרבה זמן עד שמגיעים אליהם.
זבולון אורלב: אז בזמן הזה, שישתלמו.
זבולון אורלב: אפשר להוריד את זה לשנתיים, במקום שלוש?
יובל אביעד: אנחנו צריכים לבדוק את זה.
יובל אביעד: אנחנו גם קיימנו דיון מאוד ארוך.
זבולון אורלב: הם יסכימו לרדת לשנתיים.
יובל אביעד: בסדר, אבל אז ישבנו וגם למדנו מהם את הנושא הזה.
זבולון אורלב: חברים, מבחינה מקצועית, אני אומר שוב, מבחינה מקצועית, תמר ויובל, מבחינה מקצועית, אין ספק שההסכמה שהושגה היא הסכמה נכונה.
זבולון אורלב: היא הסכמה נכונה.
זבולון אורלב: אבל היה עוד גורם שלא ישב אתכם, זה המגזר החרדי, הוא לא ישב אתכם.
זבולון אורלב: הוא לא ישב אתכם.
זבולון אורלב: בא המגזר החרדי ואומר – אנחנו, יש לנו גם גנים, אנחנו במגזר שלנו מבקשים שזה יהיה שנה.
זבולון אורלב: אז אני מוכן לשכנע שזה יהיה שנתיים.
תמר אלמוג: אז העמדה המקצועית של הגורמים.
זבולון אורלב: תשאירו לי חבל, שאם אני משכנע אותו שנתיים ומול זה הוא מוריד את ההסתייגות.
זבולון אורלב: רק אם הוא מול זה מוריד את ההסתייגות.
תמר אלמוג: אז אני אגיד.
זבולון אורלב: אם הוא לא מוריד את ההסתייגות, נלך להתמודדות.
זבולון אורלב: וגם זה, יובל, צריכים לעדכן את השר, שהמגזר החרדי מבקש, יובל, לעדכן את השר שהוא יצטרך גם על זה לענות, לא אני אענה על זה, שהוא יצטרך להתמודד עם הסוגיה הזאת של המגזר החרדי שמבקש שנה.
תמר אלמוג: אדוני, לגבי להוריד את זה לשנתיים, זה יכול להיות אפשרי, אבל בתנאי שנאמץ את העמדה של גורמי המקצוע מהאקדמיה שטוענים שלגבי המדריך החינוכי במעון, שם תהיה הקפדה על השלמת ההכשרה, כי הוא זה שנותן.
זבולון אורלב: ויש את זה בחוק?
תמר אלמוג: כן, הוא מופיע.
זבולון אורלב: הבקשה שלהם זה רק לגבי המטפלת.
זבולון אורלב: הבקשה שלהם היא רק לגבי המטפלת.
תמר אלמוג: אם יש הדרכה רציפה.
זבולון אורלב: אם ואם, הבקשה שלהם, עכשיו אנחנו מדברים על מסמך כתוב.
זבולון אורלב: השינוי שהם ביקשו, לרדת לשנה, זה רק לגבי המטפלת.
זבולון אורלב: לא לגבי שום בעל תפקיד אחר.
זבולון אורלב: אני לא רוצה לנסות לשכנע אותו לשנתיים שבסוף תגידו לי שאתם לא מסכימים לזה.
זבולון אורלב: ושוב אני אומר, מבחינה מקצועית אתם צודקים במאה אחוזים, אין לי ויכוח.
זבולון אורלב: אני, אפילו מבחינתי חמש שנים זה גם טוב.
תמר אלמוג: ועוד הסתייגות, בתנאי שהפטור לא יהיה מהכל, יש דברים שהם השתלמויות חובה שהם יצטרכו.
זבולון אורלב: תמר, אנחנו עכשיו לא עוסקים בסמינריון אקדמי, עוסקים בחוק.
זבולון אורלב: תראי את הטקסטים.
זבולון אורלב: מה שאת אומרת, תגידו ליובל, אני לא יודע איך זה מסתדר עם הטקסט.
זבולון אורלב: אי-אפשר לכתוב רק בתנאי.
זבולון אורלב: צריך לקבוע דברים שהם ברורים.
זבולון אורלב: מספרים.
זבולון אורלב: חבר'ה, את עוונותיי אני מזכיר.
זבולון אורלב: תראו, אנחנו לא יודעים בדיוק מה קורה במגזר הערבי, אנחנו לא יודעים בדיוק מה קורה במגזר החרדי, רק שתי המסגרות האלה, לדעתי זה 40% ממה שאנחנו עוסקים.
זבולון אורלב: זה 40% מהאוכלוסייה.
רן רזניק: ילדים?
רן רזניק: יותר.
רן רזניק: 50% בכיתה א'.
זבולון אורלב: שם, במגזר הערבי לא הולכים לגנים.
תמר אלמוג: לא כולם הולכים למעונות.
זבולון אורלב: לכן אמרתי, זה קצת פחות.
זבולון אורלב: אפילו ל 30%.
קריאה: יש להם משפחתונים.
זבולון אורלב: עדיין.
זבולון אורלב: המשפחה הגרעינית, כשהאישה לא יוצאת לעבודה, היא מפחיתה ממספר הילדים.
זבולון אורלב: אני זוכר את הנתונים של משרד החינוך של הגיל הרך.
זבולון אורלב: ההשתתפות של הילדים בגיל הרך במגזר הערבי היא שיעור מופחת באופן משמעותי מההשתתפות של צפון תל-אביב.
קריאה: זה בוודאי.
קריאה: אין מסגרות וגם יש להם חוק חינוך חובה בגילאי שלוש.
קריאה: יש מסגרות.
זבולון אורלב: נכון, צודקת במאה אחוזים.
זבולון אורלב: אגב, זו היתה אחת הסיבות שעיכב את חוק חינוך חובה לגילאי שלוש.
קריאה: כי זה עדיין לא מיושם.
זבולון אורלב: זה היה אחת הסיבות העיקריות.
זבולון אורלב: חבר'ה, פה נצטרך לקבל החלטה, תשאלו את השר, זו החלטה פוליטית שצריכים לקבל אותה, כן, לא, לדעת.
מירב ישראלי: רק רציתי להבהיר.
מירב ישראלי: ההסתייגות פשוט להבהיר שההסתייגות לגבי הסעיף התקציבי, הוספת הסעיף התקציבי, היא לגבי, רק מסגרות בעלות סמל מעון, לא לגבי כלל המסגרות, מה שרן התייחס.
מירב ישראלי: זה גם שאלה של שוויון.
גיל אשכנזי: זה מחיר מפוקח.
קריאה: ההגדרה מתירה מחיר מפוקח.
רן רזניק: בעולם שבו לשניכם יש רישיון, זה לא בנאלי.
גיל אשכנזי: למה?
גיל אשכנזי: יש סוגים של רישיונות.
גיל אשכנזי: יש רישיון למעון עם מחיר מפוקח.
רן רזניק: מי קבע שתמיכה רק למישהו עם מחיר מפוקח?
גיל אשכנזי: כי זה הדין.
גיל אשכנזי: למה אני מוכן להגביל את ההכנסות שלי?
רן רזניק: לא, סבסוד, לא תמיכות של בינוי, זה לא אותו דבר.
זבולון אורלב: אני לא מסכים אתך, רן.
זבולון אורלב: לא מסכים אתך.
זבולון אורלב: בוודאי שמבחינה משפטית, וגם מהותית, אם מסגרת מוכנה לבוא לממשלה, להגיד – תשמעו, אני מוכן להגביל את המחיר כדי לאפשר לאוכלוסיות רחבות יותר, גם עם הכנסות מופחתות, להשתלב בגן, אבל מבחינה זו אני לא יכול לספוג את הכל עלי, תעזרו לי בסוגיות בינוי, למה לא?
זבולון אורלב: כי זה חלק מסבסוד.
זבולון אורלב: מה זה משנה, אתה נותן את זה בתור סבסוד לילד או בצורת בנייה.
רן רזניק: ההתנגדות שלנו רחבה יותר, לכן זה לא לעניין זה.
רן רזניק: אבל באופן כללי, היא נכונה.
קריאה: זה גם מגביל את המחיר.
זבולון אורלב: תתאר לך שיום אחד, אחרי שאסיים את עבודתי בכנסת, ואני אפתח משרד ייעוץ, הם ייקחו אותי להיות יועץ, מה שעכשיו מבטיח שהם לא יוכלו לקחת אותי יועץ, ואני אגיד להם – תראו, תעשו דבר אחד, תתארגנו כולכם, תודיעו לממשלה אין יותר הסכם.
זבולון אורלב: אין יותר הסכם.
זבולון אורלב: אתם רוצים הסכם?
זבולון אורלב: התנאים שלנו הם א', ב', ג', ד', תביאו חמישה מיליארד שקלים, לעשות בינוי, לעשות זה.
זבולון אורלב: לא תרצו – אין.
זבולון אורלב: שוק חופשי.
זבולון אורלב: מה תעשה?
גיל אשכנזי: זה החשש שלנו, שהוא לא לטובת ילדי ישראל.
גיל אשכנזי: זה החשש שלנו.
קריאה: זה לא ייעוץ, זה המצב, במציאות, אם לא יהיה מקור תקציבי.
גיל אשכנזי: והבעיה היא שהמעונות שייסגרו הם מעונות בפריפריה, כי בצפון תל-אביב נוכל להמשיך להפעיל.
זבולון אורלב: חברים, אנחנו נדון.
זבולון אורלב: אמרתי – תהיה הצבעה על ההסתייגות הזאת.
זבולון אורלב: גמרנו את ההסתייגויות.
זבולון אורלב: אנחנו סיימנו בישיבה הקודמת ועכשיו השלמנו את הקראת ההסתייגויות, קיימנו את הדיון.
זבולון אורלב: אני רק מבקש כמה שיותר לקבל את ההסתייגויות, כי יש עוד כמה דברים שאני צריך לדבר אתם.
זבולון אורלב: אני רוצה להגיד לכם עוד מה אתם צריכים לדבר עם השר.
יובל אביעד: אם השר צריך להשיב, אז אנחנו גם נרצה לקבל את ההסתייגויות, כדי להכין אותו.
זבולון אורלב: כן, כמה שיותר מהר.
מירב ישראלי: כולם רוצים.
מירב ישראלי: אני צריכה לשבת עם דפנה לנסח אותם וברגע שיהיה לה זמן.
מירב ישראלי: זה לא יקרה היום.
זבולון אורלב: זה לא יקרה היום, זה יקרה ביום ראשון או שני ויהיה לכם יומיים.
מירב ישראלי: אני מקווה שזה יקרה ביום ראשון.
זבולון אורלב: ביום שני, אני מדבר במליאה שהוא יצטרך להשיב.
זבולון אורלב: הוא יצטרך גם פה, אגב.
זבולון אורלב: חבר'ה, מה, רק אנחנו רשמנו?
זבולון אורלב: אתם לא רשמתם?
מירב ישראלי: יש כמה נושאים.
זבולון אורלב: אני מציע שמישהו מכם ישב איזה חצי שעה אתה, יעבור צ'יק-צ'ק בסוף הישיבה ותיקחו את ההסתייגויות אתכם.
זבולון אורלב: יש כמה דברים עקרוניים.
זבולון אורלב: העיקרון הזה של להוריד לחמישה ילדים.
זבולון אורלב: ב.
זבולון אורלב: המחויבות של המדינה.
מירב ישראלי: אתה רוצה שאני אעבור עכשיו?
זבולון אורלב: תראי לי, כן.
קריאה: סיימנו?
זבולון אורלב: הישיבה לא נגמרה.
מירב ישראלי: יש עוד כמה נושאים.
זבולון אורלב: הנושא של אמנת האומות המאוחדות.
מירב ישראלי: הבטחת קיום המסגרות.
זבולון אורלב: הבטחת קיום המסגרות.
זבולון אורלב: בואו נאמר ככה, בגדול, המחויבות של המדינה לקיום מסגרות.
מירב ישראלי: זה הגדרות.
מירב ישראלי: הנושא של חמישה – שבעה ילדים.
זבולון אורלב: הנושא של חמישה – שבעה ילדים.
מירב ישראלי: מספר השעות.
זבולון אורלב: מספר השעות שאנחנו קבענו – 25 לחמישה ימים ו- 30 לשישה ימים.
מירב ישראלי: הסתייגות ל- 20.
זבולון אורלב: יש הסתייגות ל- 20 שעות בשבוע.
זבולון אורלב: דבר שיגדיל את הנפח של המסגרות.
מירב ישראלי: זה חינוך לעומת תמ"ת.
זבולון אורלב: העניין של להעביר סמכויות בחוק לשר החינוך.
יעקב פרידברג: תעבירי את הרשימה.
זבולון אורלב: רגע, רגע, יעקב, אני באמצע.
מירב ישראלי: זה גם, אותו נושא.
מירב ישראלי: דמי שכירות.
זבולון אורלב: דמי שכירות, שרשות לא תגבה דמי שכירות למעון.
מירב ישראלי: תוספת לתקנות.
זבולון אורלב: התוספת לתקנות.
זבולון אורלב: פה השר כן צריך.
זבולון אורלב: תוספת לתקנות.
זבולון אורלב: אתה זוכר, יובל, כן?
זבולון אורלב: אתה לא עושה תנועות, אני לא יודע, לא מבין.
זבולון אורלב: הנושא שמבקשים שיהיה בחוק ההתייעצות עם הארגונים.
זבולון אורלב: לפני שמוציאים תקנות.
זבולון אורלב: חמש שנים לבעלי סמל מעון, שישר ייתנו רישיון לחמש שנים.
זבולון אורלב: תרשום.
זבולון אורלב: מחיקת פרק ד', מחיקת כל המבדקות.
זבולון אורלב: היועצים המומחים שיישאר פתוח.
זבולון אורלב: חשד סביר לביצוע עבירה, התוספת – סביר.
זבולון אורלב: הגבלת מספר המפקחים לארבעה.
תמר אלמוג: לחקירה?
זבולון אורלב: מפקחים.
מירב ישראלי: מנכ"ל בצו הגבלה מינהלי.
זבולון אורלב: מנכ"ל בצו הגבלה מינהלי.
מירב ישראלי: תכנון ובנייה.
זבולון אורלב: התכנון העקיף בחוק התכנון והבנייה לביטול הצורך בשימוש, היתר לשימוש חורג בגני ילדים.
זבולון אורלב: התחולה המדורגת, לפי נושאים, לא לפי מספרים.
מירב ישראלי: התקציב להתאמת מסגרות לפעוטות, עם סמל מעון שיהיה על המדינה.
זבולון אורלב: התקציב להקמה והחזקה ושיפוצים והתאמה, לפי החוק הזה, רק לאלה עם סמל מעון שיהיה על המדינה.
מירב ישראלי: זהו, להערכתי.
מירב ישראלי: והשנה לגננות.
זבולון אורלב: השנה לגננות.
זבולון אורלב: אגב, ההסתייגויות הן לא, אגב, כשאתה רואה את התמונה הכללית של ההסתייגויות, איך להגיד?
זבולון אורלב: אני מופתע לטובה.
מירב ישראלי: אני רוצה לראות שלא שכחנו שום דבר.
מירב ישראלי: יש עוד כמה דברים שהיו, דבר אחד אולי, שהיה בישיבה הקודמת, תכף אני אומר את זה.
מירב ישראלי: לוודא שלא שכחנו שום דבר.
זבולון אורלב: את תצטרכי לעשות עבודה, להכין לי תשובה על כל הסתייגות.
זבולון אורלב: עד עכשיו זה היה גן ילדים.
מירב ישראלי: אתמול סיימנו ברבע ל- 12 בלילה.
זבולון אורלב: רק אני מודיע לחברים שמה שהיא אמרה, נוסח חוק מוכן.
מירב ישראלי: כן, הנוסח עצמו מוכן.
זבולון אורלב: הוא יכול לבוא גם להצבעה בשבוע הבא.
מירב ישראלי: היתה הסתייגות באמת, זה גם צריך להגיד להם, היתה הסתייגות שהיתה בפעם הקודמת, שהעיצום הכספי יבוא לקרן לטובת מעונות יום.
זבולון אורלב: של מי זאת?
מירב ישראלי: של אורלי לוי וחבר הכנסת מולה.
מירב ישראלי: זה היה בישיבה הקודמת.
זבולון אורלב: אתה יודע למה אתה לא רצית לשמוע, כי ההסתייגות אומרת שההכנסות מהעיצומים הכספיים ייכנסו לקרן המיועדת לטובת ביצוע חוק זה.
זבולון אורלב: כבר הקמתי קרן אחת.
רן רזניק: ותודה לחוק יסוד: התקציב.
רן רזניק: למה?
זבולון אורלב: תשמע, אתמול ישבנו חמש שעות לאישור בקריאה שנייה ושלישית, בשישינסקי, הממשלה עמדה על הרגליים האחוריות, שלא יהיה בחוק, בחוק שישינסקי, התחייבות להקמת קרן, אבל נכנס.
זבולון אורלב: נכנס חוק שאומר שתוקם קרן מיועדת.
זבולון אורלב: אמנם לא התקבלו בקשותיי שכל ההכנסות וזה, אלא הממשלה בהצעת החוק תקבע את השיעורים וכדומה וכדומה.
זבולון אורלב: אבל העיקרון, של הקמת הקרן המיועדת, בחוק שישינסקי נכנס.
זבולון אורלב: ולא רק זה, שגם החוק יושלם עד סוף 2011.
קריאה: והכסף יחזור למי ששילם את הקנס?
זבולון אורלב: לא, הקרן תהיה מיועדת למטרות כלכליות וחברתיות.
יובל אביעד: הרציונל הוא חשוב, אבל הבעיה היא שתמיד עולה גם במקביל טענות שאתה בצע אכיפת יתר בשביל להגדיל הכנסות.
זבולון אורלב: לא, אני רק, אני עד אתמול, לא היתה לי תשובה שהיו אומרים לי – תשמע, זה לא מקובל להקים קרן מהכנסות מסוימות אז לא היתה לי תשובה.
זבולון אורלב: אבל מאתמול כבר יש לי תשובה.
זבולון אורלב: שהממשלה מאוד רוצה את חוק שישינסקי, אז לא היתה לה ברירה.
זבולון אורלב: היא עשתה שני דברים שלא היו כתובים בהצעת החוק הממשלתית.
זבולון אורלב: אחד – היא הכניסה לתוך החוק, הכנסנו לתוך החוק, זה היה די בכוח, אני מודה, והדבר השני, זאת התחייבות של שר האוצר, שביום ראשון, הממשלה תצהיר על יציבות בחוק, לתקופה מאוד מאוד ארוכה, כדי לאפשר למשקיעים לקבל התחייבויות לאורך שנים, ואם לא תוכרז, אם לא תהיה הודעה של ראש הממשלה בישיבת הממשלה, החוק לא מובא להצבעה בקריאה שנייה ושלישית.
זבולון אורלב: אבל לשמחתי הממשלה הבינה שזה דבר ראוי ונכון.
זבולון אורלב: אולי נעשה גם פה חוק יציבות.
מירב ישראלי: אני רק מזכירה, משרד הפנים לא פה, של יחידת מגורים נפרדת בעניין של הארנונה, או האם יש לכם תשובה על זה, כי ניסחנו משהו.
יובל אביעד: אני שלחתי לך מייל בבוקר.
מירב ישראלי: לא הספקתי לראות אותו.
יובל אביעד: אני דיברתי שוב פעם עם אתי על העניין הזה, היה שם עניין של יחידת דיור.
מירב ישראלי: דיור, כן.
יובל אביעד: הוא אומר שהנוסח שהוא שלח לך, שמתקן את הנוסח שאני שמעתי בוועדה.
מירב ישראלי: זה הנוסח הראשון.
יובל אביעד: שמדובר על נכס שמשמש למעון, פותר את הסוגיה הזאת וזה אומר שזה יש פטור מארנונה על היחידה הזאת.
יובל אביעד: זאת התשובה של משרד הפנים, לא שלי.
זבולון אורלב: אני מסתפק בתשובה הזאת, זו תשובה לפרוטוקול שנאמרת בצורה מסודרת.
מירב ישראלי: יש עכשיו, אני הכנסתי, לאור בקשת הוועדה.
קריאה: אולי כדאי שנקבל את זה בכתב, כדי שאם ייפנו רשויות.
זבולון אורלב: רק שנייה אחת.
זבולון אורלב: תסלחי לי, את יכולה, לאור ההודעה הזאת, לשלוח הודעה על-סמך ההודעה כאן, מוסמכת, של הממשלה, ולהודיע את הדבר הזה.
זבולון אורלב: מה, כל דבר צריך להיות?
זבולון אורלב: כן-?
זבולון אורלב: מה כתוב הלאה?
מירב ישראלי: אנחנו פשוט ניסחנו, בעקבות הבקשה של הוועדה.
זבולון אורלב: אז קודם כל, אין מחלוקת, גב' דיין מדר, קודם כל, אין מחלוקת על המהות.
זבולון אורלב: ברור שאם יש יחידה נפרדת, היא כולה, ואם לא משמשת למגורים, היא כולה פטורה מארנונה.
זבולון אורלב: קודם כל, אין ויכוח.
זבולון אורלב: עכשיו זה רק שאלה של ניסוח.
זבולון אורלב: בוא נראה מה הניסוח.
מירב ישראלי: מה שאנחנו כתבנו, כתבנו – יש את הפטור הכללי ואז כתוב: ואולם, במעון הפועל בנכס המשמש למגורים, למעט ביחידה נפרדת המשמשת כולה לצורכי מעון, תוטל ארנונה על השטח המשמש כמעון בשיעור של שני-שלישים.
זבולון אורלב: מאה אחוז, זה בסדר גמור.
זבולון אורלב: אני מציע להישאר בנוסח הזה.
יובל אביעד: זה לא הנוסח של משרד הפנים.
זבולון אורלב: תשמע, נוסח, יש, תראה, במהות אני קיבלתי על עצמי להיות מתואם עם הממשלה.
זבולון אורלב: במהות אני קיבלתי על עצמי להיות מתואם עם הממשלה.
זבולון אורלב: בנוסח, חבר'ה, יש לנו גם כן איזה שהיא עצמאות בניסוח.
זבולון אורלב: אני לא מקבל את הניסוח.
זבולון אורלב: צריך שלא תהיינה אי-הבנות, וגם מרכז השלטון המקומי אומר את זה, דברים, צריך שהדברים האלה יהיו ברורים.
זבולון אורלב: אם אני אקבל מכתב עד יום שני, שאומר שעל-פי הניסוח הזה, תרשום לך, יחידה נפרדת המשמשת כל כולה, תהיה פטורה, אני מסתפק בניסוח שלו.
זבולון אורלב: רק למה אני צריך שאיזה ראש עיר, ראש מועצה מקומית או מישהו באיזה שהוא מקום, לא תהיינה אי-הבנות.
זבולון אורלב: הרי אין ויכוח על המהות.
מירב ישראלי: זה הושמט, אם התקבל מכתב.
זבולון אורלב: אם התקבל מכתב מפורש, בניסוח הזה.
מירב ישראלי: מכתב מפורש.
זבולון אורלב: יחידה נפרדת.
מירב ישראלי: המשמשת כולה לצורכי המעון.
מירב ישראלי: זה מוריד את זה.
יובל אביעד: דבר נוסף שעו"ד אתיאל ביקש לומר לוועדה והוא מתנצל שהוא לא יכול להגיע כי כל משרד הפנים נמצא בתוכניות עבודה היום, הוא, ככל שהנוסח הוא אינו הנוסח שהוא שלח כנוסח תיקון, הוא רוצה לשמור את זכות שר הפנים להגיש הסתייגות לנוסח הקיים.
זבולון אורלב: רשמנו לפנינו.
קריאה: אני רוצה להעלות איזה שהוא נושא שלא קשור.
זבולון אורלב: לא, אי-אפשר, אי-אפשר.
זבולון אורלב: אנחנו לא מעלים שום נושא עכשיו.
זבולון אורלב: את פעם ראשונה פה בישיבה?
זבולון אורלב: פעם כמה?
קריאה: מספיק פעמים.
זבולון אורלב: אני לא מעלה נושאים חדשים.
זבולון אורלב: אין לי התנגדות שתכתבי לי איזה פתק.
זבולון אורלב: אני לא אהיה עכשיו מופתע בנושאים חדשים.
זבולון אורלב: את רוצה – תכתבי לי פתק, היה גם רצוי כאלה דברים להודיע מראש.
זבולון אורלב: אמרנו לשם מה הישיבה.
קריאה: לשעת חירום.
קריאה: לא ידוע מראש.
זבולון אורלב: תכתבי – חירום, אין לי בעיה.
זבולון אורלב: זה לא סותם לגמרי, אני לא אדם שנועל את כל הדלתות, אני תמיד משאיר איזה חלון קטן.
מירב ישראלי: הסתייגות, אני, אלא אם כן מישהו זוכר משהו שאני לא זוכרת, מבחינתי, זה ההסתייגויות שהגיעו אלי.
זבולון אורלב: תודה, סיימנו את פרק ההסתייגויות.
מירב ישראלי: אצלי יש שלושה דברים שבעצם צריך עוד לתת עליהם את הדעת, ולסגור את כל הקצוות.
מירב ישראלי: אחד זה הנושא של הגוף בודק, נושא של יועצים, זה פשוט פתוח כרגע.
מירב ישראלי: שלושה דברים.
מירב ישראלי: הדבר השני, אנחנו ניסחנו, זה לקח לנו הרבה מאוד זמן, מהזמן של אתמול, את כל הנושא של המסגרות המעורבות.
מירב ישראלי: אני בכל זאת, אם יש לנו זמן, הייתי מאוד רוצה, כי גם קיבלתי איזה מכתב של משרד החינוך ושל יעל טישלר בעניין הזה, אני רוצה לדעת שאנחנו סגורים מכל הקצוות ושהכל מקובל.
זבולון אורלב: הלאה, זה הדבר השני.
מירב ישראלי: זה נושא שאני רוצה שנבדוק.
זבולון אורלב: והדבר השלישי-?
מירב ישראלי: הדבר השלישי, יובל הזכיר לי שבאחת הישיבות עלתה השאלה האם להכניס פה סעיף של איסור אפליה, כמו בחוק זכויות התלמיד.
מירב ישראלי: אז זה דבר שלא התייחסנו אליו.
זבולון אורלב: אולי נעשה תיקון עקיף.
מירב ישראלי: לא, בחוק זכויות התלמיד הוא חל על מערכת החינוך.
זבולון אורלב: בואו נעשה תיקון עקיף שיחול גם על החוק הזה.
יובל אביעד: אולי תיקון עקיף לחוק הגבלת שימוש.
מירב ישראלי: זה לא מתאים.
מירב ישראלי: זה מסלולי לימוד, צריך להתאים את ההוראה.
יובל אביעד: אולי תיקון עקיף לחוק הזה שמדבר שאסור להפלות במצרכים ושירותים.
מירב ישראלי: הבעיה היא ששם יש שם למעשה כבר שירותי חינוך, זה כאילו חל שם אבל החוק ההוא, אני לא בטוחה.
יובל אביעד: אפשר להוסיף את צמד המילים.
מירב ישראלי: האמת שנראה לי שזה נשאר לי במשרד, החוק הזה.
מירב ישראלי: אני אבקש משירי להביא אותו.
יובל אביעד: יכול להיות שיש לי אותו.
זבולון אורלב: טוב, הלאה.
מירב ישראלי: מבחינתי, זה שלושת הדברים.
זבולון אורלב: דבר ראשון.
זבולון אורלב: מה היה הדבר הראשון?
מירב ישראלי: של היועצים המומחים.
זבולון אורלב: כן, רצית לומר משהו.
יעקב פרידברג: אני רוצה להזכיר שהסיבה שבעצם עשינו את כל העניין של ההסתייעות בבעלי מקצוע, היה אגב השינוי שהוועדה הכניסה, של רישוי אחת לחמש שנים.
יעקב פרידברג: כרגע, הנוסח שמונח לפנינו, איך שאנחנו מפרשים את המצב המשפטי, לא יאפשר פיקוח אפקטיבי של מסייעים, רק של אנשים שהם עובדי מדינה.
יעקב פרידברג: רצינו לתת פיתרון לדבר הזה, אני חושב שהנוסח שהנחנו על שולחן הוועדה מאפשר אותו, מנגד, הוא בהחלט מונע טענות שהועלו על-ידי חברי הכנסת, של הפרטת יתר ודברים מהסוג הזה, ואני רק רוצה לוודא שאנחנו נוכל לחזור לדבר הזה ונטפל בו במסגרת הדיונים שעוד נותרו, עכשיו, אחר-כך, בנפרד, לא יודע, רק שזה לא יהיה סגור.
מירב ישראלי: ההסתייגות היא להוריד את כל הפרק.
קריאה: כן, אבל אם הוא ייכנס סעיף ספציפי אז יכול להיות שאחד מחברי הכנסת יירצה להתייחס ספציפית.
מירב ישראלי: הנושא השני היה המסגרות המעורבות.
זבולון אורלב: תדברו על המסגרות המעורבות.
מירב ישראלי: על כל פרק הגופים הבודקים.
מירב ישראלי: הם רוצים להכניס בתוך כל פרק, זה מומחים שיפעלו בניגוד למה שהם אמרו באחת הישיבות הקודמות, מומחים שיפעלו בתוך המבדקות.
שלומית ביסמנובסקי: זה להכניס בדלת האחורית בחזרה.
יעקב פרידברג: עד היום לא דיברנו על מי עובד במבדקה בצורה מפורטת בחוק, עכשיו פירטנו מי יעבוד במבדקה.
יעקב פרידברג: הכל כתוב שם – הסמכויות.
שלומית ביסמנובסקי: אבל אמרנו שהם לא צריכים להיות מומחים.
יעקב פרידברג: לא, הם לא מומחים.
שלומית ביסמנובסקי: אם אפשר רק לתת לנו את הנוסח-?
שלומית ביסמנובסקי: אם מוגדר בחוק שהם רק שליחים אז למה צריך לתת להם את הסמכויות הנוספות?
זבולון אורלב: אני אגיד לכם מה אני הייתי שמח ולדעתי, לא תהיה עם זה, אני רואה כאן בעיות.
זבולון אורלב: לדעתי, קח את סעיף 20 במקורי, אם היית מוסיף אחרי חידושו – וכן לצורך פיקוח על התקיימות התנאים לפעילותו בתקופת הרישיון, מבחינתי, הבעיה פתורה.
קריאה: אבל זה בדיוק פיקוח.
יעקב פרידברג: זה בעייתי מבחינתנו.
זבולון אורלב: לא, לא לצורך פיקוח, לצורך בדיקת התקיימות התנאים.
יעקב פרידברג: זאת בדיוק הבעיה שקיימת היום.
יעקב פרידברג: אנחנו סבורים שאדם מבקש רישיון, או חידוש רישיון, אז מכללא הוא מסכים שיבואו אליו כדי לבדוק.
יעקב פרידברג: אבל כדי לבדוק התקיימות תנאים במהלך חיי הרישיון, שדורש כניסה לתוך חצרים.
זבולון אורלב: אבל אם אתה אומר שהממונה רשאי.
יעקב פרידברג: זו סמכות שאי-אפשר להפריט אותה.
זבולון אורלב: עוד הפעם-?
יעקב פרידברג: כניסה לתוך חצרו של אדם, לתוך מסגרת מעון.
זבולון אורלב: לצורך התקיימות בדיקת התנאים.
יעקב פרידברג: כדי לבדוק, במהלך חיי הרישיון, שהתנאים ממשיכים להתקיים, זה דבר שאי-אפשר להסמיך בלי חקיקה ראשית אדם שיסייע לעשות אותו.
יעקב פרידברג: חייבים לחוקק את זה בחוק.
זבולון אורלב: אני מוכן להוסיף את זה ב- 20 א', אחרי או חידושו.
יעקב פרידברג: אז אמרתי, אין שום דבר קדוש בנוסח שלנו.
זבולון אורלב: אז תענה לי, אני שואל אותך, עשה לי טובה, תבדוק את מה שאני מציע.
זבולון אורלב: בנוסח הקיים אצלנו, אחרי – או לחידושו, יהיה כתוב – וכן לצורך בדיקת התקיימות התנאים לפעילותו בתקופת הרישיון.
יובל אביעד: זה לא נושא חדש.
זבולון אורלב: יכול להיות שזה נושא חדש.
זבולון אורלב: אני כרגע שואל אותך, לא התכוונתי לשאול אם זה נושא חדש או לא נושא חדש.
זבולון אורלב: אני קודם כל שואל אותך, תראה, מה אני יכול לומר לאורלי?
זבולון אורלב: אני יכול לומר לאורלי – את צודקת, זה נושא חדש, אין שום בעיה לחזור לדבר המקורי, שהם יצטרכו לבקש רישיון כל שנה, כל שנתיים, אין שום בעיה.
זבולון אורלב: אנחנו רוצים להקל עליהם.
זבולון אורלב: אגב, אני מודיע לכם שיכול להיות שזה יהיה הפיתרון.
זבולון אורלב: אני לא הולך לוועדת הכנסת על נושא חדש, אני אומר לכם את זה מראש.
קריאה: זה לא ריאלי.
זבולון אורלב: לא הולך על זה.
זבולון אורלב: יושבים חברי כנסת, הם לא מכירים את החוק, יש שם הכל בסרט נע כזה, אין זמן להסביר, אין שום דבר.
זבולון אורלב: אני לא, אני לא מתחיל עם הדבר הזה.
זבולון אורלב: אני לא מתחיל עם נושא חדש.
זבולון אורלב: אלא אם כן הממשלה תאמר לי שהיא גיבשה את כל הקואליציה.
זבולון אורלב: אני לא הולך לזה.
זבולון אורלב: אני שואל אותך, מבחינה משפטית, מבחינתך, מה הבעיה?
זבולון אורלב: להקריא לך שוב?
זבולון אורלב: אחרי המילה או לחידושו, בסעיף 20, יהיה כתוב: וכן לצורך בדיקת התקיימות התנאים לפעילותו בתקופת הרישיון.
קריאה: לפי הצ'ק ליסט.
זבולון אורלב: הצ'ק ליסט הולך על הכל.
זבולון אורלב: גם על המתן הרישיון, גם על החידוש וגם לצורך הבדיקה.
יעקב פרידברג: לא נוכל לקבל את זה.
זבולון אורלב: תסביר לי למה.
יעקב פרידברג: כי הסברתי את זה קודם.
יעקב פרידברג: אנחנו צריכים לחוקק בחקיקה ראשית שלמסייע הזה, לצורך העניין, שאיננו עובד מדינה, יש זכות להיכנס לתוך ה,
זבולון אורלב: אז למה אתה לא יכול לכתוב בתנאי הרישיון בבקשה, שבזה שהגשתי בקשה, אני נתתי רשות להיכנס?
יעקב פרידברג: זה לא,
קריאה: זה כאילו לא הסכמה מודעת.
יעקב פרידברג: זאת לא הסכמה.
זבולון אורלב: איפה בנוסח שלך יש את ההסמכה?
זבולון אורלב: תפנה אותי לשורה, למילים, של ההסמכה.
יעקב פרידברג: בסעיף 24 ו- 25.
זבולון אורלב: אתה בין כה וכה כותב ב- 25א'1 שלך, אתה אתי?
זבולון אורלב: בעמ' 3 שלך אתה כותב ב- 25 למעלה – בעל מקצוע שהוסמך לפי סעיף 22, לבצע בדיקת עזר במעון יום שקיבל רישיון להפעלה וקיבל כתב הסמכה מהממונה, לא ישתמש בסמכותו לפי סעיף זה אלא בהתקיימות כל אלה: 1.
זבולון אורלב: ניתנה הסכמה בכתב של בעלים.
יעקב פרידברג: זאת מבחינתנו הסכמה אמיתית.
קריאה: זה זה, את זה הוא צריך.
זבולון אורלב: נו, אז תתנה את זה גם.
זבולון אורלב: רגע, ואם הוא לא נותן הסכמה?
יעקב פרידברג: אם הוא לא נותן הסכמה, המסייע אומר שלום, הולך, וממשיך בתוכנית העבודה שלו על-פי מה שהממונה קבע לו, ואומר – כאן לא בדקתי.
יעקב פרידברג: ושולחים לשם מפקח.
זבולון אורלב: שולחים מפקח?
זבולון אורלב: אתה אומר דבר נהדר.
זבולון אורלב: למה את זה אי-אפשר להוסיף בנוסח שלנו?
יעקב פרידברג: אפשר.
יעקב פרידברג: אני אומר – רבותיי, הנוסח שהנחנו בפניכם הוא הפרק הזה, בשינויים מאוד מינוריים.
זבולון אורלב: לדעתי It's too late.
זבולון אורלב: אני עכשיו צריך להסביר לכל העולם.
יעקב פרידברג: זה בדיוק העבודה שנעשתה.